《龙窟寺》
宋代·华镇

篮舆薄暮下禅扃，贪看松萝气象清。未与老僧张榻坐，且携稚子绕廊行。

小堂烟重镫生晕，远壑风高水有声。寂寞卧龙无处问，数声山鸟自飞鸣。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。